
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 22 

8 Φεβρουάριου Τθ8& - 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

31. Ίδρυση Γυναικείου Ιερού Ησυχαστηρίου με την 


επωνυμία «Η Παναγία των Βρυοϋλων» στην πόλη 
των Αθηνών της Ιερός Αρχιεπισκοπής Αθηνών. 1 

ΑΠΟΦΑΣΕΙΣ 

Τροποποίηση διατάξεων σχετικά με τη χρηματοδότηση 
βιοτεχνικών επιχειρήσεων από το «ειδικό κεφάλαιο» 

της απόφ. Ν.Ε. 197/11/78. 2 

Έγκριση ίδρυσης Υποκαταστήματος από την Τράπεζα 
Μακεδονίας Θράκης Α.Ε. στο Βουκουρέστι της 

Ρουμανίας. 3 

Χορήγηση δανείων για την εξόφληση ληξιπροθέσμων 
και μη οφειλών από δάνεια που έχουν χορηγηθεί 
έναντι καταθέσεων στεγαστικού ταμιευτηρίου. ... 4 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ, 31 (1) 


Ίδρυση Γυναικείου Ιερού Ησυχαστηρίου με την επωνυμία 
«Η Παναγία των Βρυούλων» στην πόλη των Αθηνών της 
Ιερός Αρχιεπισκοπής Αθηνών. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 39 παράγραφος 10 του Ν. 590/77 «Περί 
του Καταστατικού Χάρτου της Εκκλησίας της Ελλάδος» 
(ΦΕΚ 146/Α777). 

β) Των άρθρων 108 και επομένων του Αστικού Κώδικα. 

2. Τηναριθ. 1521/19.9.1995 συμβολαιογραφική πράξη 
της συμβολαιογράφου Κρωπίας Αικατερίνης Λάβδα- 
Μπόμπου που εδρεύει στο Κορωπί, με την οποία ιδρύεται 
Γυναικείο Ιερό Ησυχαστήριο με την επωνυμία «Η Παναγία 
των Βρυούλων» στην πόλη των Αθηνών της Ιεράς Αρχιεπι¬ 
σκοπής Αθηνών. 

3. Το αριθ. 2866/21.9.1995 έγγραφο του Μακαριωτά- 
του Αρχιεπισκόπου Αθηνών και πάσης Ελλάδος Σερα¬ 
φείμ. 

4. Τη σύμφωνη γνώμη της Ιεράς Συνόδου της Εκκλη¬ 
σίας της Ελλάδος η οποία ενέκρινε την ίδρυση του Ησυχα¬ 
στηρίου κατά την Συνεδρία αυτής της 2.11.1995, όπως 
αυτή αναφέρεται στο άριθ, 3226/1263/3.11.1995 έγ¬ 
γραφό της. 


Με πρόταση του Υπουργού Εθνικής Παιδείας και θρη¬ 
σκευμάτων, αποφασίζουμε: 

Εγκρίνουμε τη γενομένη, με την αριθ. 1521/1995 συμ¬ 
βολαιογραφική πράξη της συμβολαιογράφου Κρωπίας Αι¬ 
κατερίνης Λάβδα-Μπόμπου που εδρεύει στο Κορωπί, 
ίδρυση Γυναικείου Ιερού Ησυχαστηρίου με την επωνυμία 
«Ιερόν Ησυχαστήριον Η Παναγία των Βρυούλων» στην 
πόλη των Αθηνών της Ιεράς Αρχιεπισκοπής Αθηνών. 

Το Ίδρυμα αυτό, το οποίο είναι Νομικό Πρόσωπο Ιδιωτι¬ 
κού Δικαίου τελεί υπό την πνευματική εποπτεία του Μα- 
καριωτάτου Αρχιεπισκόπου Αθηνών και πάσης Ελλάδος 
και διέπεται από τον εσωτερικό κανονισμό (καταστατικό) 
αυτού. 

Κυρώνουμε τον Κανονισμό (Καταστατικό) του Ιερού Γυ- 
ναικείου Ιδρύματος (Ησυχαστηρίου) με την επωνυμία Ιε¬ 
ρόν Ησυχαστήριον «Η Παναγία των Βρυούλων» στην πόλη 
των Αθηνών της Ιεράς Αρχιεπισκοπής Αθηνών που αποτε- 
λείται από σαράντα ένα (41) άρθρα και που καταχωρίζο¬ 
νται ως κατωτέρω: 

ΚΑΝΟΝΙΣΜΟΣ ΤΟΥ ΙΕΡΟΥ ΗΣΥΧΑΣΤΗΡΙΟΥ 
ΜΟΝΑΖΟΥΣΩΝ «Η ΠΑΝΑΓΙΑ ΤΩΝ ΒΡΥΟΥΛΩΝ» 

ΚΕΦΑΛΑΙΟΝ ΠΡΩΤΟΝ 

ΙΔΡΥΣΙΣ, ΣΚΟΠΟΣ ΚΑΙ ΠΝΕΥΜΑΤΙΚΗ ΕΞΑΡΤΗΣΙΣ 
Αρθρο Ιο 

1. Ιδρύεται μοναστικόν Ησυχαστήριο Ορθοδόξων Χρι¬ 
στιανών γυναικών, επιθυ μουσών να μονάσουν, υπό την 
επωνυμία «Η Παναγία των Βρυούλων». 

2. Έδρα αυτού ορίζεται η πόλις των Αθηνών και ειδικό¬ 
τερα το επί της οδού Λευκωσίας αρ. 40, Πλ. Αμερικής - 
Πατήσια ακίνητο, δύναται όμως τούτο να έχει μετόχια ή 
καθίσματα και αλλαχού. Η έδρα αυτή δύναται να μεταφερ¬ 
θεί αλλαχού, εντός των ορίων της Ιεράς Αρχιεπισκοπής 
Αθηνών κατόπιν ομοφώνου αποφάσεως των ιδρυτών ή 
των εξ αυτών επιζώντων και συμφώνου γνώμης της πλειο- 
ψηφίας των μελών της αδελφότητος αυτού, τηρουμένων 
και των λοιπών νομίμων διατυπώσεων. 

3. Τούτο αποτελεί νομικό πρόσωπο ιδιωτικού δικαίου, 
μη κερδοσκοπικό, αυτοτελές, αυτοδιοίκητο, μέλον να λει¬ 
τουργήσει εις το διηνεκές. 

Αρθρο 2ο 

1. Το Ησυχαστήριο υπάγεται πνευματικώς εις την δι¬ 
καιοδοσία της Ιεράς Αρχιεπισκοπής Αθηνών, δΓ αυτής δε 
είναι ηνωμένον με την Μίαν, Αγίαν, Καθολικήν και Απο- 
στολικήν του Χριστού Εκκλησίαν, τελεί δε εν πνευματική 
κοινωνία με άλας τας κατά τόπους ορθοδόξους εκκλη- 

σίας, μεθ’ ών τελεί εν τοιαύτη κοινωνία και η ορθόδοξος 
Εκκλησία της Ελλάδος. 

2. Τα πενυματικά δικαιώματα του Μακαριωτάτου Αρχιε¬ 
πισκόπου Αθηνών είναι τα ακόλουθα: 

α) Μνημονεύεται εις πάσας τας ιερός ακολουθίας, ως 
ορίζει η τάξις της Ορθοδόξου Εκκλησίας. 

β) Εγκρίνει την υπό της αδελφότητος εκλεγομένην 
ηγουμένην και εγκαθιστά αυτή εν ειδική εκκλησιαστική 
τελετή. 

γ) Παρέχει την ευλογίαν αυτού δια την κουράν των δοκί¬ 
μων ως μοναχών. 

δ) Ασκεί, εισηγήσει πάντοτε της γερόντιας, τον ανώτα- 
τον πειθαρχικόν έλεγχον κατά των μοναχών επί παραπτω¬ 
μάτων επισυρόντων ποινήν οριστικής αποβολής εκ του 
Ησυχαστηρίου, συμφώνως προς τους ιερούς Κανόνας και 

ε) Όσα οι θείοι και ιεροί Κανόνες διακελεύουσι. 

3. Υπαγωγή της Ησυχαστηρίου υπ’ άλλην εκκλησιαστι¬ 
κήν δικαιοδοσίαν κατά νόμιμον και κανονικόν τρόπον εξ 
οιασδήποτε αιτίας και λόγου αποκλείεται, εφόσον δεν θα 
διετηρείτο άθικτος ο χαρακτήρ αυτού ως αυτοτελούς και 
αυτοδιοικήτου. 

Αρθρο 3ο 

1. Ως πρώτος πνευματικός πατήρ της αδελφότητος ορί¬ 
ζεται ο αρχιμανδρίτης Γαβριήλ Β. Ταάφος όστις ορίζει και 
τον αναπληρωτή του. 

2. Μετά τον θάνατον αυτού η αδελφότης επιλέγει τον 
διάδοχόν του, όστις δέον να έχει την ευλογίαν του οικείου 
Αρχιερέως. 

Άρθρο 4ο 

Σκοπός του Ησυχαστηρίου είναι: 

1. Η αφιέρωσις των μελών της αδελφότητος αυτού εις 
τον μοναχικόν βίον κατά την παράδοσιν της Ανατολικής 
Ορθοδόξου του Χριστού Εκκλησίας. 

2. Τούτο δύναται να παρέχει φιλοξενίαν και πνευματι¬ 
κήν αγωγήν εις πρόσωπα χρήζοντα αυτών και να προσφέ¬ 
ρει πάσαν άλλην αγαθοεργίαν τελούσαν εντός των ορίων 
του μοναστικού σκοπού του. 

3. Η φιλοξενία δέον να μην έρχεται εις αντίθεσιν προς 
τους θείους και ιερούς Κανόνας. 

ΚΕΦΑΛΑΙΟΝ ΔΕΥΤΕΡΟ 
ΠΕΡΙ ΤΩΝ ΜΟΝΑΧΩΝ 

Άρθρο 5ο 

1. Πάσαι αι εγκαταβιούσαι εις το Ησυχαστήριον αδελφαί 
αποτελούν χριστιανικήν κοινοβιακήν αδελφότητα κατά τα 
μοναχικά θέσμια του Αγίου Όρους Άθω. 

2. Αι αδελφαί πρέπει να διαβούν εν βίω αγνώ και ανεπι- 
λήπτω και εν αφοσιώσει εις την λατρείαν του εν Τριάδι 
θεού. 

Άρθρο 6ο 

1. Δια να εγγραφή γυνή τις ως δόκιμος εις το Ησυχαστή¬ 
ριον απαιτείται: 

α) Αγαμία ή χηρεία ένεκα λύσεως του γάμου εν ζωή ή 
λόγω θανάτου. 

β) Ηλικία μεγαλυτέρα του εικοστού πρώτου έτους. 

γ) Διαμονή επί έξι μήνες εις το Ησυχαστήριον προς πα¬ 
ρακολούθησή του τρόπου διαβιώσεως εις αυτό και της εν 
γένει διαγωγής της υποψήφιας και 

δ) Έγγραφος αίτησις της ενδιαφερομένης προς το 
Ησυχαστήριον, υποβαλλομένη μετά την πάροδον του ανω¬ 
τέρω εξαμήνου. 

2. Προτάσει της ηγουμένης ή γερόντια δύναται να απο¬ 
φασίσει, ητιολογημένως, την πρόαληψιν δοκίμου ηλικίας 
μικροτέρας της ανωτέρω, ως και την ελάττωσιν του κατω¬ 


τέρω χρόνου δοκιμασίας προς κουράν ως οι θείοι και ιεροί 
Κανόνες διακελεύουσι. 

Άρθρο 7ο 

1, Δια να καρή τις μοναχή απαιτείται δοκιμασία τριών 
τουλάχιστον ετών και δια να καρή μεγαλόσχημος ενός ει- 
σέτι έτους. 

2. Οποτεδήποτε κατά τον χρόνον της δοκιμασίας η Γε¬ 
ρόντια, προτάσει της Ηγουμένης, δύναται να υποδεικνύει 
εις την δόκιμον ή υποψήφιον δόκιμον ότι αυτή δεν δύναται 
να προσαρμοσθεί εις την εν τω Ησυχαστηρίω διαβίωσιν, 
οπότε αυτή οφείλει να αποχωρήσει. 

ΚΕΦΑΛΑΙΟΝ ΤΡΙΤΟ 

ΠΕΡΙ ΤΗΣ ΔΙΟΙΚΗΣΕΩΣ ΤΟΥ ΗΣΥΧΑΣΤΗΡΙΟΥ 
Α’ ΟΡΓΑΝΑ 
Αρθρο 8ο 

1. Η διοίκησις του Ησυχαστηρίου κατά μεν το πνευματι¬ 
κόν μέρος ασκείται υπό της Ηγουμένης μετά της Γερο- 
ντίας, κατά δε το διοικητικόν μέρος υπό της Γεροντίας 
μετά της Ηγουμένης ως προέδρου και υπό της επιτροπής. 

2. Η αδελφότης των εχουσών καρεί μοναχών μελών του 
Ησυχαστηρίου αποτελεί το ανώτατον διοικητικόν όργανον 
αυτού. 

3. Τα υπό του παρόντος προβλεπόμενα συλλογικά όρ¬ 
γανα του Ησυχαστηρίου θεωρούνται νομίμως υφιστάμενα 
και εάν περιορισθεί δι’ αιονδήποτε λόγον ο αριθμός των 
μελών του, συνεδριάζουν δε και αποφασίζουν εγκύρως 
και εν ηλαττωμένη συνθέσει, εφ’ όσον υφίσταται απαρτία, 
η οποία εάν δεν ορίζεται άλλως εν τω παρόντι, συνίσταται 
εις αριθμόν μελών υπερβαίνοντα το ήμισυ του συνόλου. 
Δια την υπό του παρόντος όμως προβλεπομένην κίνησιν 
της διαδικασίας πληρώσεως κενής θέσεως οργάνου τινός, 
το αρμόδιον προς κίνησιν αυτής όργανον θεωρείται ευρι¬ 
σκόμενον εν απαρτία και εάν έχει απομείνει εις αυτό ένα 
μέλος. Εάν μέλος κωλύεται να συμμετάσχει εις τη λήψιν 
αποφάσεως λόγω συγκρούσεως συμφερόντων, το όργα- 
νον του οποίου μέλος ή μέλη κωλύονται συγκροτείται κα- 
νονικώς και άνευ αυτού ή αυτών, χωρίς να είναι απαραίτη¬ 
τος ο διορισμός αναπληρωτού αυτού ή αυτών. Εάν μειω¬ 
θούν τα μέλη της αδελφότητος ώστε να μην επαρκούν 
προς συγκρότησιν των οργάνων, ταύτα συγκροτούνται 
από όσα μέλη επιτρέπει ο αριθμός των αδελφών. 

Β' Η ΗΓΟΥΜΕΝΗ 
Άρθρο 9ο 

Η Ηγουμένη είναι η πνευματική μήτηρ της αδελφότητος 
και ασκεί πάσαν πνευματικήν εξουσίαν εφ’ όλων των 
αδελφών - μελών του Ησυχαστηρίου και των δοκίμων κατά 
τα μοναστικά θέσμια. Παρακολουθεί αγρύπνως και επο¬ 
πτεύει την ζωήν εκάστης αυτών, ως και την καθ’ όλου λει¬ 
τουργίαν του Ησυχαστηρίου, ρυθμίζουσα την εν αφοσιώ- 
σει, ευλαβεία και φόβω θεού εγκαταβίωσιν αυτών. Επο¬ 
πτεύει αυστηρώς την ακριβή τήρησιν των θρησκευτικών 
και μοναχικών καθηκόντων και υποχρεώσεων των αδελ¬ 
φών, δίδουσα αυτή πρώτη εκάστοτε το παράδειγμα. Επα- 
γρυπνεί επίσης δια την πλήρη και επακριβή εκτέλεσιν των 
παρ’ αυτής και της γερόντιας ανατεθιμένων εις εκάστην 
των αδελφών διακονημάτων. 

Αρθρο 10ο 

1. Η Ηγουμένη προΤσταται της Γερόντιας και της επι¬ 
τροπής, ως και των συνελεύσεων της αδελφότητος, εν 
κωλύματι δε αναπληρούται παρά της εχούσης τα πρεσβεία 
της κουράς μεταξύ των αδελφών εκάστου των ανωτέρω 

διοικητικών οργάνων. Της συνελεύσεως όμως της αδελ¬ 
φότητος, εν κωλύματι της ηνουμένης προΐσταται η εκ των 
μελών της γερόντιας έχουσα τα πρεσβεία της κουράς, εάν 
υπάρχει γερόντια. 

2. Οσάκις η Ηγουμένη λόγω εξαιρέτως οοβαρού κωλύ¬ 
ματος, προερχομένου εκ παρατεταμένης σοβαρός ασθέ¬ 
νειας της αδυνατεί να ασκήσει τα καθήκοντά της, η Γερο- 
ντία συνερχομένη διορίζει ένα εκ των μελών αυτής ως το- 
ποτηρητήν και αναφέρει τούτο εις την κατά το άρθρο 2 
πνευματικήν αρχή. Μετά την ανάρρωσιν της Ηγουμένης 
και την παρ’ αυτής ανάληψιν των καθηκόντων της, παύει 
αυτοδικαίως η τοποτηρητής να ασκεί ταύτα και αναφέρε- 
ται τούτο εις την αυτήν ως άνω αρχή. 

Αρθρο 11ο 

1. Η Ηγουμένη είναι ισόβια. 

2. Εάν αποδειχθεί ανεπαρκής σωματικώς ή πνευματι- 
κώς δια την άσκησιν των καθηκόντων της ή εκτραπεί σο- 
βαρώς και μετά δύο εγγράφους παρατηρήσεις της γερό¬ 
ντιας και της αυνελεύσεως της αδελφότητος, επί τούτω 
συγκαλουμένης παρά της γερόντιας, δεν επανορθώνει 
εαυτήν, αλλά συνεχίσει εκτρεπομένη, παύεται αποφάσει 
της αδελφότητος, συγκαλουμένης επί τούτο υπό της γε¬ 
ρόντιας, η οποία αναφέρει τούτο εις την ως άνω πνευματι¬ 
κήν αρχήν και προβαίνει εις προκήρυξιν εκλογών δια την 
ανάδειξιν νέας Ηγουμένης, κατά τα οριζόμενα στα άρθρα 
13 και επόμενα του παρόντος 

3. Η απόφασις παύσεως της Ηγουμένης λαμβάνεται δια 
πλειοψηφίας των τριών τετάρτων των ψηφιζουσών και 
εγκρίνεται υπό της πνευματικής αρχής του άρθρου 2 του 
παρόντος. 

Αρθρο 12ο 

1. Η Ηγουμένη εκλέγεται κατά πλειοψηφίαν απόλυτον 
υπό των εχουσών το δικαίωμα ψήφου τακτικών μελών του 
Ησυχαστηρίου (άρθρ. 8 παρ. 2), μεταξύ των εχουσών τα 
απαιτούμενα πνευματικά και διοικητικά προσόντα. 

2. Η Γεροντία αναφέρει την εκλογήν της Ηγουμένης εις 
την ανωτέρω πνευματικήν αρχήν, η οποία εντός μηνός το 
βραδύτερον γνωστοποιεί την υπ' αυτής ευλογίαν της 
εκλεγείσης Ηγουμένης δια την ανάληψιν των πνευματικών 
καθηκόντων της ως τοιαύτης. Η παράλειψις ή καθυστέρη- 
σις της τοιαύτης γνωστοποιήσεως ουδόλως κλονίζει το 
κύρος της εκλογής. Η εκλεγείσα αναλαμβάνει τα καθήκο¬ 
ντά της άμα τη εκπνοή του ως άνω μηνός. 

Αρθρο 13ο 

1. Η ημέρα της εκλογής της Ηγουμένης δεν πρέπει να 
απέχει πλέον των τριάντα ημερών από της κενώσεως της 
θέσεως αυτής λόγω θανάτου ή παραιτήσεως ή απαλλα¬ 
γής. Η ημέρα αϋτη καθώς και η ώρα ορίζονται υπό της γε¬ 
ρόντιας συνερχομένης επί τούτω εντός δέκα πέντε το 
βραδύτερον ημερών από της κατά τα άνω κενώσεως της 
θέσεως. 

2. Η ημέρα και η ώρα της εκλογής ανακοινούται υπό της 
τοποτηρητού εις την αδελφότητα α) δι’ αποστολής συστη¬ 
μένης επιστολής εις τας τυχόν εκτός του Ησυχαστηρίου 
ευρισκομένας αδελφός (εις μετόχιον, διακονίαν κλπ.) προ 
χρόνου ικανού ώστε να λάβουν εγκαίρως γνώσιν και να δυ- 
νηθούν να συμμετάσχουν εις αυτήν, β) δια τοιχοκολλή- 
σεως ανακοινώσεως έξωθι της πύλης του ναού και της θύ- 
ρας της τραπέζης προ επτά ημερών και γ) δι’ ανακοινώ- 
σεως προφορικής εν τη τραπέζη επί δύο συνεχείς ημέρες 
κατά την ώρα της εστιάσεως, εξ’ ών η πρώτη πέντε τουλά¬ 
χιστον ημέρες προ της εκλογής 

3. Την τρίτην προ της εκλογής ημέρα η αδελφότης κατά 
την ώραν της τραπέζης εκλέγει δια φανερός προφορικής 
ψηφοφορίας δύο των μελών αυτής, ίνα μετά της τοποτη¬ 


ρητού ως προέδρου αποτελόσουν την εφορευτική επιτρο¬ 
πήν της διεξαγωγής των εκλογών. 

Αρθρο 14ο 

1. Η εκλογή της Ηγουμένης γίνεται στο ναό της Ησυχα¬ 
στηρίου, κεκλεισμένων των θυρών αυτού ενώπιον της 
εφορευτικής επιτροπής δια μυστικής ψηφοφορίας μετά 
την θείαν λειτουργίαν και την καθιερωμένην δέησιν. 

2. Προ της ενάρξεως της διαδικασίας της εκλογής δια- 
πιστούται υπό της εφορευτικής επιτροπής η ϋπαρξις 
απααρτίας συνισταμένης εις την παρουσίαν των τριών τε¬ 
τάρτων του όλου αριθμού των εχουσών δικαίωμα ψήφου 
μελών. Εάν δεν υπάρξει απαρτία η εκλογή αναβάλλεται 
δια την αυτήν ημέραν και ώραν της προσεχούς εβδομά- 
δος, ειδοποιουμένων εκ νέου δια του προσφοροτέρου 
τρόπου των απουσιαζουσών και ανακοινουμένου τούτου 
προφορικώς υπό της εφορευτικής επιτροπής εις τας πα¬ 
ρούσας. Η αναβολή θα επαναλαμβάνεται κατά τον αυτόν 
τρόπον μέχρις επιτεύξεως απαρτίας, αλλ' ουχί πέραν της 
τρίτης φοράς. Κατά την τετάρτην μετά τρεις αναβολάς συ- 
νέλευσιν η εκλογή διεξάγεται εάν παρευρίσκεται το ήμισυ 
του αριθμού των ψηφιζουσών, άλλως αναβάλλεται κατά τα 
άνω μέχρι επιτεύξεως της μειωμένης ταϋτης απαρτίας. 

3. Η εφορευτική επιτροπή καλεί ονοματικώς τα μέλη να 
προσέλθουν εις την ψηφοφορίαν, αρχομένην από της νε- 
ωτέρας κατά την κουράν. Εις εκάστην ψηφοφόρον παρα- 
δίδει μικρόν τεμάχιον χάρτου λευκού σφραγιζομένου με 
την σφραγίδα του Ησυχαστηρίου κατά την ώραν της παρα- 
δόσεως. Η ψηφοφόρος απομακρύνεται εις μίαν γωνίαν 
του ναού επί τούτω διασκευασμένην και αφού αναγράψει 
μυστικώς και ιδιοχείρως εν τω ψηφοδελτίω ανεπηρεά- 
στως και απροσωπολήπτως το όνομα της παρ’ αυτής προ- 
τεινομένης δια το αξίωμα της Ηγουμένης αδελφής την 
οποίαν θεωρεί ως συγκεντρούσαν περισσότερα πνευμα¬ 
τικά και διοικητικά προσόντα, περιτυλϊσσει τούτο καλώς εν 
είδει κλήρου και επιστρέφουσα ρίπτει τούτο εις το εσφρα- 
γισμένον ψηφοδόχον κιβώτιον, εν συνεχεία δε προσυπο¬ 
γράφει τον ονομαστικόν κατάλογον των ψηφοφόρων 
αδελφών, τον οποίον τηρεί η τοποτηρητής μετά της γραμ- 
ματέως. Εις περίπτωσιν αγραμμάτου μοναχής αυτή καλεί 
την πρόεδρον ή άλλο μέλος της εφορευτικής επιτροπής 
κατ’ ιδίαν και της υποδεικνύει να αναγράψει το όνομα της 
εκλογής της εις το ψηφοδέλτιον, το οποίον ρίπτει η ιδία 
εντός της ψοφοδόχου. Εάν εις το ψηφοδέλτιον αναγρά¬ 
φονται περισσότερα του ενός ονόματα τούτο ισχύει δια το 
πρώτον όνομα. 

4. Το ψηφοδόχον κιβώτιον σφραγίζεται μετά την διαπί- 
στωσιν της απαρτίας υπό της εφορευτικής επιτροπής 
ενώπιον των παρισταμένων μελών της αδελφότητος, ενώ¬ 
πιον των οποίων γίνεται μετά το πέρας της εκλογής η απο- 
σφράγισις και καταμέτρησις των ψήφων. 

5. Μετά το πέρας της ψηφοφορίας, απερχόμενον εφ’ 
όσον άπασαι αι παριστάμεναι αδελφοί ήσκησαν το δικαί¬ 
ωμα ψηφοφορίας, η εφορευτική επιτροπή ανοίγει το ψη¬ 
φοδόχον κιβώτιον και εξάγει ανά ένα ψηφοδέλτιο, το 
οποίο εκτυλίσσει, μονογράφει και καταχωρεί εις το βι- 
βλίον πρακτικών, μετά το πέρας της διαλογής γίνεται 
άθροισις των ψήφων τας οποίας έλαβεν εκάστη υποδει- 
χθείσο ως Ηγουμένη και καταχωρίζεται το αποτέλεσμα εις 
το βιβλίον πρακτικών. 

6. Επιλέγεται Ηγουμένη η λαβοϋσα την απόλυτον πλειο¬ 
ψηφίαν των φηφισασών. 

7. Αν ουδεμία αδελφή λάβει την απόλυτον πλειοψηφίαν 
επαναλαμβάνεται αυθωρεί εν τω ναώ η ψηφοφορία κατά 
τον αυτόν ως άνω τρόπον, θεωρουμένων όμως την φοράν 
αυτήν ως υποψηφίων των δύο σχετικώς πλειοψηφισασών 
κατά την πρώτην εκλογήν αδελφών, εάν δε κατ' αυτήν 
υπήρξεν ισοψηφία, δια να παραμείνουν δύο μόνον υποψη- 

φΐαι η εκ των ισοψηφών νεωτέρα κατά τα πρεσβεία της 
κουράς, ούτως ώστε κατά την δευτέραν εκλογήν θα υπάρ¬ 
χουν πάντοτε δύο μόνον υποψηφίαι. Εν ισοψηφία κατά 
την δευτέραν εκλογήν θεωρείται εκλεγείσα η έχουσα τα 
πρεσβεία της κουράς. 

8. Πάσα αντίρρησις ως προς την κανονικότητα της 
εκλογής υποβάλλεται προ της τελικής υπογραφής των 
πρακτικών, καταχωρίζεται εν αυτοίς περιληπτικώς και κρί- 
νεται υπό της εφορευτικής επιτροπής, αμέσως με μυστική 
μεταξύ των μελών της διασκέψει, η δε απόφασις της εφο¬ 
ρευτικής επιτροπής ισχύει εφ’ όσον άμα τη απαγγελία αυ¬ 
τής και τη υπ' αυτής απευθύνει ερωτήσεως προς τας παρι- 
σταμένας αδελφάς, δεν εναντιώθη πλέον του ημίσεως 
του αριθμού των αδελφών. Εάν υπάρξει εναντίωσις ισχύει 
η απόφασις της πλειοψηφίας των αδελφών, συνυπολογι- 
ζομένων και των μελών της εφορευτικής επιτροπής, τα 
οποία ψηφίζουν και ως μέλη της αδελφότητος. Πάντα 
ταύτα καταχωρίζονται περιληπτικώς εις τα πρακτικά. 

9. Μετά το πέρας της εκλογής συντάσσεται εις το αυτό 
πρακτικό εν συνεχεία η πράξις εκλογής της Ηγουμένης, η 
οποία ομού μεθ' όλου του πρακτικού υπογράφεται υφ' 
απασών των ψηφισασών αδελφών, ολοκληρουμένης ούτω 
τυπικώς και ουσιαστικές της διαδικασίας αναδείξεως της 
Ηγουμένης. Εν περιπτώσει αδυναμίας ή αρνήσεως τινών 
να υπογράψουν γίνεται μνείο εις το πρακτικόν, αλλά δεν 
θίγεται το κύρος της διαδικασίας. 

10. Αντίγραφον της πράξεως τούτης συναποστέλλεται 
ομού μετά της κατ’ άρθρον 12 παρ. 2 αναφοράς εις την 
προϊσταμένην εκκλησιαστικήν αρχήν δια τα κατ’ αυτήν, 
αναρτάται δε εις την είσοδον του ναού του Ησυχαστηρίου 
επί οκταήμερον μερίμνη της εφορευτικής επιτροπής. 

11. Τας τυχόν υφισταμένας ενστάσεις εκδικάζει η 
πνευματική αρχή του άρθρου 2 του παρόντος εις ήν απευ¬ 
θύνεται εντός δέκα ημερών η ενισταμένη αδελφή. 

Γ Η ΓΕΡΟΝΤΙΑ 
Αρθρο 15ο 

1, Η Γεροντία μετά της Ηγουμένης ως προέδρου αποτε¬ 
λεί το ανώτατον διοικητικόν όργανον του Ησυχαστηρίου 
και αποφασίζει κατ' απόλυτον πλειοψηφίαν επί παντός 
ζητήματος υπερβαίνοντος την δικαιοδοσίαν της επιτρο¬ 
πής. 

2. Ειδικώτερον η γερόντια: 

α) Ορίζει το διακόνημα εκάστης αδελφής. 

β) Επιλέγει την οικονόμον δι’ ορισμένην περίοδον ανα- 
νεώσιμον και την γραμματέα η οποία είναι μόνιμος δυνα- 
μένη να αντικατασταθή λόγω ασθένειας, ανεπάρκειας ή 
αταξίας. 

γ) Ασκεί την πειθαρχικήν εξουσίαν και τον προσήκοντα 
έλεγχον επί των υποπιπτουσών εις πειθαρχικά παραπτώ¬ 
ματα αδελφών του Ησυχαστηρίου κατά τα εν άρθρω 36 
του παρόντος οριζόμενα, και 

δ) Αποφασίζει περί παντός άλλου ζητήματος περί του 
οποίου προβλέπουν αι διατάξεις του παρόντος. 

Άρθρο 16ο 

1. Τα μέλη της Γερόντιας είναι τέσσερα, εκτός της 
Ηγουμένης, εάν δε ο αριθμός των αδελφών του Ησυχα¬ 
στηρίου υπερβή τας τεσσαράκοντα, τα μέλη της Γερό¬ 
ντιας ορίζονται εις οκτώ, εκτός της Ηγουμένης. 

2. Η Γερόντια βρίσκεται εν απαρτία εάν παρίστανται, 
πλην της Ηγουμένης τρία εισέτι μέλη επί πενταμελούς ή 
πέντε εισέτι μέλη επί εννεαμελοϋς συνθέσεως, αποφασί¬ 
ζει δε κατ’ απόλυτον πλειοψηφίαν των παρουσών αδελ¬ 
φών μελών της. Εν ισοψηφία υπερισχύει η γνώμη υπέρ της 
οποίας ετάχθη η Ηγουμένη. 


Άρθρο 17ο 

1. Η Γερόντια συνεδριάζει προσκαλουμένη υπό της 
Ηγουμένης οσάκις παρίσταται ανάγκη. 

2. Καθ’ εκάστην συνεδρίασιν καταχωρίζονται εις το οι- 
κείον βιβλίον πρακτικών, απογραφόμενα παρά πάντων 
των μελών αυτής και της γραμματέως λεπτομερή πρα¬ 
κτικά τηρούμενα παρά της τελευταίας η οποία παρίσταται 
εις τας συνεδριάσεις άνευ ψήφου, εκτός αν είναι μέλος 
της Γερόντιας. 

Αρθρο 18ο 

Άπαντα τα μέλη της Γεροντίας οφείλουν κατά τη διάρ¬ 
κεια της συνεδριάσεως να συμπεριφέρονται έναντι αλλή- 
λων μετ’ απολύτου σεβασμού και επιδεικνύουν πνεύμα 
εξαιρέτου σεβασμού, σεμνοπρεπεϊας και πνευματικής 
υποταγής προς το πρόσωπον της Ηγουμένης. Αι τυχόν 
διαφωνοϋσαι επί τίνος ζητήματος πρέπει να διατυπώνουν 
την γνώμη αυτών μετά σεμνότητος, υποτακτικότητος και 
ευλαβείας και να την εκθέτουν σαφώς και πράως. 

Άρθρο 19ο 

1. Τα μέλη της Γ εροντίας εκλέγονται παρά της αδελφό¬ 
τητος προσκαλουμένης παρά της Ηγουμένης μετά την κέ- 
νωσιν εκάστης θέσεως και εντός δεκαπενθημέρου αφ’ ής 
θα εμφανισθεί το κενόν. 

2. Η εκλογή γίνεται δια μυστικής ψηφοφορίας μεταξύ 
υποψηφίων εχουσών τα απαιτούμενα προσόντα ήθους, 
μορφώσεως και διοικητικής ικανότητος προτεινομένων δε 
ανά δύο δι’ εκάστην κενήν θέσιν παρά των μελών της Γ ε¬ 
ροντίας, εισηγήσει της Ηγουμένης. 

3. Η ημέρα και ώρα της εκλογής ως και αι υποψηφίαι 
ανακοινούνται υπό της Ηγουμένης εις την αδελφότητα 
κατά την ώραν της τραπέζης επί τρεις συνεχείς ημέρες, 
ων η πρώτη πέντε τουλάχιστον πλήρεις ημέρες προ της 
εκλογής, 

4. Η εκλογή γίνεται εν τω ναώ μετά προσευχήν, ενώπιον 
εφορευτικής επιτροπής οποτελουμένης εκ της Ηγουμέ¬ 
νης ως προέδρου και δυο μελών, εκλεγομένων υπό της 
αδελφότητος δια φανερός ψηφοφορίας κατά την ώραν 
της τραπέζης, άμα τη τρίτη κατά τα άνω ανακοινώσεις της 
Ηγουμένης περί της εκλογής. 

5. Ως προς τον τρόπον της εκλογής εφαρμόζονται ανα- 
λόγως τα εν άρθρω 14 παρ, 2-5 και 8-10 του παρόντος 
οριζόμενα. Εν ισοψηφία αναδεικνύεται μέλος της Γερό¬ 
ντιας η αρχαιοτέρα κατά την κουράν. 

Άρθρο 20ο 

1. Τα μέλη της Γερόντιας είναι ισόβια. 

2. Παν μέλος της Γ εροντίας παύεται δι’ αποφάσεως της 
αδελφότητος συνερχομένης προσκλήσει της Γεροντίας 
και αντικαθίσταται δι' άλλου εκλεγομένου παρ’ αυτής 
κατά τα εν τω προηγουμένω άρθρω οριζόμενα, εάν α) κα¬ 
ταστεί σωματικώς ή πνευματικώς ανίκανον ή β) εκτραπεί 
σοβαρώς και μετά τρεις εγγράφους παρατηρήσεις, εξ ών 
αι δύο πρώται παρά της Γεροντίας, η δε τρίτη παρά της 
αδελφότητος συγκαλουμένης προς τούτω παρά της Γ ερο¬ 
ντίας, δεν σωφρονισθεί. 

3. Εάν μέλος της Γ εροντίας προσκαλούμενον δεν προ- 
αέλθει αδικαιολογήτως εις τρεις συνεδριάσεις αυτής (των 
δύο τελευταίων προσκλήσεων γενομένων προς αυτό εγ- 
γράφως) η Γ εροντία, εάν θεωρηθεί η εν λόγω απουσία και 
μη προσέλευσις του κακοβούλως ηθελημένη συγκαλεί 
την αδελφότητα, η οποία θεωρούσα την τοιαύτην απεί¬ 
θειαν του μέλους της Γ εροντίας ως σιωπηρόν παραίτησιν 
εκ του αξιώματος, προβαίνει εις εκλογήν της αντικατα- 
στάτιδος αδελφής κατά τα εν άρθρω 19 του παρόντος ορι- 

ζόμενα, αναφέρουσα τούτο εις την εν άρθρω 2 πνευματι¬ 
κήν αρχήν. 

Δ' Η ΕΠΙΤΡΟΠΗ 
Αρθρο 21ο 

1. Η διμελής παρό τη Ηγουμένη Επιτροπή εκλέγεται 
παρά της γερόντιας εντός του πρώτου δεκαημέρου του 
μηνάς Ιανουάριου εκάστου έτους με ετησίαν θητείαν. 

2. Αύτη μετά της Ηγουμένης αποτελεί τριμελές άμεσον 
εκτελεστικόν όργανον του Ησυχαστηρίου, αποφασίζει δε 
την επίλυσιν παντός επείγοντος ζητήματος του Ησυχα¬ 
στηρίου με εκφεύγοντος την δικαιοδοσίαν της. Επίσης 
αποφασίζει περί πόσης δαπάνης μη υπερβαινούσης το 
ποσόν των 100.000 δραχμών. Το ποσόν τούτο δύναται να 
μεταβάλλεται υπό της Γερόντιας αναλόγως της συναλλα¬ 
κτικής αξίας της δραχμής. Δια τας πέραν του ποσού τού¬ 
του δαπάνας αρμοδία να αποφασίσει είναι η Γερόντια, εις 
ήν και παραπέμπει η Επιτροπή. 

Αρθρο 22ο 

1. Η Επιτροπή ορίζει εν των μελών αυτής, πλην της 
Ηγουμένης, δια τηνάσκησιντων καθηκόντων της ταμίου. 

2. Η ταμίας υπό την εποπτείαν της Ηγουμένης εκτελεί 
υπευθύνως πάσαν είσπραξιν και πληρωμήν, υποχρεου- 
μένη να εκδίδει δΓ εκάστην τοιαύτην διπλότυπον ηριθμη- 
μένην απόδειξιν εξ αδιαιρέτου στελέχους. ΔΓ ομοίας δι¬ 
πλοτύπους αποδείξεως εισπράττει πάσαν εισφοράν χρι¬ 
στιανού υπέρ του Ησυχαστηρίου. Πάσαν είσπραξιν ή πλη¬ 
ρωμήν καταχωρίζει αυθωρεί εις το οικείον βιβλίον. 

3. Η ταμίας τηρεί, α) Τα δικαιολογητικά εκάστης δαπά¬ 
νης και πληρωμής, φυλάττουσα αυτά εις Ιδιον φάκελλον, 
β) βιβλίον εσόδων και εξόδων του Ησυχαστηρίου και γ) βι- 
βλίον ταμείου. 

4. Αμφότερα τα ανωτέρω βιβλία, ως και άπασαι οι απο¬ 
δείξεις εισπράξεως και πληρωμής αριθμούνται και μονο- 
γράφονται εις εκάστην σελίδα ή φύλλον υπό της Ηγουμέ¬ 
νης. Τα δικαιολογητικά εισπράξεων και πληρωμών δεν 
επιτρέπεται να καταστραφούν προ της παρόδου πενταε¬ 
τίας. 

5. Μετά την λήξιν εκάστου έτους και εντός του Ιανουά¬ 
ριου του επομένου η ταμίας συντάσσει, εποπτευομένη 
παρά της Ηγουμένης, τον απολογισμόν των εσόδων και 
εξόδων του Ησυχαστηρίου, εις όν αναγράφει τα εκ πόσης 
πηγής πραγματοποιηθέντα καθ’ όλον το λήξαν έτος 
έσοδα, ως και τας πόσης φύσεως γενομένης παρά του 
Ησυχαστηρίου δαπάνας. Ο απολογισμός ούτος, υπογρα- 
φόμενος παρά της Ηγουμένης και αυτής, υποβάλλεται 
προς τελικήν έγκρισιν εις την αδελφότητα. 

Ειδικώτερον όμως ως προς τον προϋπολογισμόν και 
Απολογισμόν ισχύουν τα εν ταις Ιεραίς Μοναίς κρατούντα, 
ήτοι υποβάλλονται προς έγκρισιν εις τον Μακαριώτατον 
Αρχιεπίσκοπον Αθηνών. 

Ε' Η ΣΥΝΕΛΕΥΣΗ ΤΗΣ ΑΔΕΛΦΟΤΗΤΑΣ 
Αρθρο 23ο 

1. Η αδελφότης συγκαλείται υπό της Ηγουμένης ή όπου 
ορίζεται εν τω παρόντι υπό της Γεροντίας δΓ ανακοινώ- 
σεως εν τη τραπέζη από της προτεραίας τουλάχιστον, 
εκτός εάν ορίζεται εν τω παρόντι ειδικός τρόπος προ- 
σκλήσεως, και αποφασίζει περί των υπολειφθέντων και 
τυχόν ανεκτελέστων θεμάτων. 

2. Ευρίσκεται εν απαρτία, όπου δεν ορίζεται άλλως, έφ’ 
όσον παρευρίσκονται πλέον του ημίσεως των αδελφών και 
αποφασίζει κατ' απόλυτον πλειοψηφίαν των παρουσών 
υπερισχυούσης εν ισοψηφία της γνώμης υπέρ της οποίας 
ετάχθη η Ηγουμένη. 

3. Η ψηφοφορία όπου δεν ορίζεται άλλως είναι φανερά 


και προφορική. Ως προς τον τρόπον συμπεριφοράς κατά 
τας συνελεύσεις ισχύει το άρθρον 18. Αι αποφάσεις της 
συνελεύσεως, μετά περιλήψεως των συζητήσεων των 
γνωμών, καταχωρίζονται εις το οικείον βιβλίον πρακτικών. 
Η αδελφότης δύναται να αποφασίζει όπως οριζομένη ψη¬ 
φοφορία διεξαχθεί μυστικώς. 

ΚΕΦΑΛΑΙΟ ΤΕΤΑΡΤΟ 

ΠΟΡΟΙ ΔΙΑΧΕΙΡΙΣΤΙΚΟΣ ΕΛΕΓΧΟΣ 
ΚΑΙ ΕΚΠΡΟΣΩΠΗΣΙΣ 

Αρθρο 24ο 

1. Πόροι του Ησυχαστηρίου είναι: α) Αι εις χρήμα ή κτή¬ 
ματα ή εις οιονδήποτε άλλο είδος εισφοραί των εισερχο¬ 
μένων προς εγκαταβίωσιν εις αυτό, β) Τα αφιερούμενα εις 
το Ησυχαστήριον δια δωρεάς εν ζωή ή αιτία θανάτου ή δια 
κληρονομιάς ή κληροδοσίας ή καθολικού καταπιστεύμα¬ 
τος κτήματα ή άλλα κινητά πράγματα οιασδήποτε φύσεως, 
ως και αι πρόσοδοι αυτών και γ) Τα προσκτώμενα εξ εργα¬ 
σίας των μελών της αδελφότητος αυτού (χειροτεχνίας, 
ζωγραφικής, ραπτικής και λοιπά) χρηματικά ποσά. 

2. Άπαντες οι ανωτέρω πόροι χρησιμοποιούνται δια τας 
ανάγκας του ησυχαστηρίου και των εν αυτώ εγκαταβιου- 
σών μοναζουσών, επαφιεμένου του δικαιώματος εις την 
Γερόντιαν όπως τμήμα των πόρων χρησιμοποιήσει αύτη εν 
καιρώ δια τυχόν εμφανισθησομένην έκτακτον πνευματι¬ 
κήν δράσιν του ησυχαστηρίου. 

Αρθρο 25ο 

1. Αι συμβάσεις αγοράς ή εκποιήσεως ακινήτων ως και 
αι συμβάσεις δανείων, ενυποθήκων ή μη, ενεργείας ή 
αποδοχής δωρεών, ως και πάσα διάθεσις ποσού υπερβαί- 
νοντος τας εκατόν χιλιάδας δραχμάς (100.000), δια συμ- 
βάσεως, ή οιουδήποτε ποσού υπέρ αγαθοεργού τινός 
σκοπού, αποφασίζοντας συνομολογούνται και ενεργού- 
νται μόνον κατόπιν εγκρίσεως της Γ εροντίας, λαμβανομέ- 
νης εισηγήσει της Ηγουμένης. 

2. Τα αποτελούντα το κτιριακόν συγκρότημα του Ησυ¬ 
χαστηρίου κτήματα είναι αναπαλλοτρίωτα εις το διηνεκές 
κοινή των ιδρυτών και αμετακλήτω αποφάσει. 

3. Δια την κατάθεσιν ή ανάληψιν χρημάτων εις και από 
Τραπέζας ή Ταχυδρομικά Ταμιευτήρια ή το Ταμείον Παρα¬ 
καταθηκών και Δανείων ή και πάσης φύσεως οργανισμόν 
απαιτείται απόφασις της πλειοψηφίας της Γ εροντίας και 
εξουσιοδότησις δια πρακτικού αυτής εις εν των μελών του 
Ησυχαστηρίου (αυτής ή και της αδελφότητος) ή και εις τρί¬ 
τον πρόσωπον ρητώς κατονομαζόμενον, όπως αποσύρει ή 
καταθέσει ωρισμένον ποσόν επ' ονόματι του Ησυχαστη¬ 
ρίου. 

4. Τας κλείδας του χρηματοκιβωτίου κρατούν ανά μίαν 
διαφορετικήν εκατέρα η Ηγουμένη και η Ταμίας. 

Άρθρο 26ο 

Το Ησυχαστήριον ως προς το διαχειριστικόν μέρος τυγ¬ 
χάνει αδέσμευτον και αυτοτελές, υπαγόμενον εις έλεγχον 
αυστηρόν και άγρυπνον ως προς την σκοπιμότητα και νο¬ 
μιμότητα εκάστης δαπάνης παρά των προβλεπομένων δια 
του παρόντος οργάνων αυτού ήτοι της επιτροπής, της Γ ε¬ 
ροντίας και της αδελφότητος, ως και εις τον εκάστοτε 
προβλεπόμενον έλεγχον της οικονομικής εφορίας εις την 
περιφέρειαν της οποίας εδρεύει. Τ ο άρθρον τούτο αποτε¬ 
λεί ρητήν και άκαμπτον βοϋλησιν των πνευματικών θέ¬ 
σεων του Ησυχαστηρίου. 

Άρθρο 27ο 

1. Το Ησυχαστήριον εκπροσωπείται ενώπιον παντός δι¬ 
καστηρίου και πάσης καθ' όλου αρχής (διοικητικής, εκ¬ 
κλησιαστικής, φορολογικής ή οιασδήποτε άλλης φύσεως) 

ως και ενώπιον παντός νομικού και φυσικού προσώπου 
παρά της Ηγουμένης αυτού και ταύτης κωλυομένης, εξ 
οιουδήποτε λόγου και αιτίας, παρ’ ενός των μελών της Γε- 
ροντίας, οριζόμενον δι’ αποφάσεως αυτής. 

2. ΔΓ ειδικήν υπόθεσιν ή και κατηγορίαν υποθέσεων δύ- 
ναται, αποφάσει της Γεροντίας, να εκπροσωπήσει το Ησυ- 
χαστήριον και οιοδήποτε άλλο μέλος αυτού, ακόμη δε και 
δόκιμος μοναχή ή νομικός σύμβουλος (δικηγόρος). Τους 
καταλλήλους δια την διαχείρισην και υπεράσπισιν οιασδή- 
ποτε υποθέσεως του Ησυχαστηρίου δικηγόρους διορίζει 
εκάστοτε η Ηγουμένη της Γ εροντίας. 

Αρθρο 28ο 

1. Το Ησυχαστήριον τηρεί, επί πλέον των εν άρθρων 22 
διαχειριστικών και τα εξής βιβλία: α) βιβλίον μοναχών και 
δοκίμων μελών, β) βιβλίων πρακτικών αδελφότητος, γ) βι- 
βλίον πρακτικών γερόντιας, δ) πρωτόκολλον εισερχομέ¬ 
νων και εξερχομένων εγγράφων, ε) βιβλίον κινητής πε¬ 
ριουσίας του Ησυχαστηρίου, στ) Κτηματολόγιον ήτοι βι- 
βλίον ακινήτου περιουσίας αυτού και ζ) άλλα βοηθητικά 
κατ' εντολήν της Ηγουμένης. Εκ τούτων τα τέσσερα 
πρώτα τηρεί η γραμματεύς, τα επόμενα δύο η ταμίας, τα 
δε τελευταία η λαβούσα την εντολήν. 

2. Η Γερόντια δύναται να προσλάβει ως βοηθόν της 
γραμματέως ή και της ταμίου πρόσωπον εκτός του Ησυχα¬ 
στηρίου. 

ΚΕΦΑΛΑΙΟ ΠΕΜΠΤΟ 
ΚΑΝΟΝΕΣ ΕΣΩΤΕΡΙΚΗΣ ΔΙΑΒΙΩΣΕΩΣ 

Αρθρο 29ο 

1. Πάσαι αι αδελφοί, άνευ ουδεμιάς εξαιρέσεως, ζώσιν 
εν τω Ησυχαστηρίω κοινοβιακώς, διαιτώμεναι εν κοινή 
τραπέζη. Εις ουδεμίαν αδελφήν επιτρέπεται η απουσία εκ 
της κοινής τραπέζης και η κατ’ ιδίαν εστίασίς της. 

2. Μόνον η ομολογουμένως εξ ασθένειας κωλυομένη 
αδελφή δύναται να απαλλαγεί παρά της Ηγουμένης της 
κοινοβιακής εστιάσεως, εφόσον χρόνον διαρκεί η ασθέ- 
νειά της. 

Αρθρο 30ο 

Απαγορεύεται απολύτως η εκ του Ησυχαστηρίου απο- 
μάκρυνσις οιασδήποτε μοναχής, άνευ ειδικής εγγράφου 
αδείας της Ηγουμένης μεν εάν πρόκειται περί απουσίας 
μέχρι δέκα ημερών, της Γερόντιας δε εάν πρόκειται περί 
απουσίας μεγαλυτέρου χρόνου. Αι άδειαι αύται χορηγού¬ 
νται μόνον λόγω ασθένειας ή εξαιρέτως σοβαρός εργα¬ 
σίας της αιτούσης αδελφής. 

Αρθρο 31ο 

1. Δοθέντος του κοινοβιακού χαρακτήρος του Ησυχα¬ 
στηρίου απαγορεύεται απολύτως η κατασκευή και πώλη- 
σις παρά των αδελφών αυτού εργόχειρων οιασδήποτε (ρύ¬ 
σεως εκτός του Ησυχαστηρίου δΓ ίδιον λογαριασμόν. 

2. Παν ποσόν εισπραττόμενον εξ οιασδήποτε αδελφής 
παραδίδεται υποχρεωτικώς εις το κοινόν ταμείον του Ησυ¬ 
χαστηρίου δια τας ανάγκας του συνόλου των αδελφών αυ¬ 
τού. 

Αρθρο 32ο 

1. Η άσκησις της αγάπης, υπακοής και αυστηρός πει¬ 
θαρχίας, της ταπεινώσεως, της προθύμου εκτελέσεως 
των εσωτερικών και εξωτερικών του Ησυχαστηρίου εργα¬ 
σιών, ο απόλυτος προς την Ηγουμένην και τα λοιπά όρ¬ 
γανα του Ησυχαστηρίου σεβασμός, η αποχή πόσης συνά¬ 
φειας και σχέσεως άνευ αδείας της Ηγουμένης με πρό¬ 
σωπα εκτός του Ησυχαστηρίου ή κελλίου έστω και συγ¬ 
γενή των αδελφών, η μη αποδοχή δώρων άνευ αδείας της 
Ηγουμένης, ως και πάσα άλλη μοναχική και χριστιανική 


αρετή αποτελούν ηθικόν διάγραμμα αποαράβατον, του 
οποίου η τήρησις αυστηρώς εποπτεύεται παρά της Ηγου¬ 
μένης και της Γερόντιας, η δε παράβασίς του αυστηρώς 
κολάζεται παρά των ασκούντων την πειθαρχικήν εξουσίαν 
αρμοδίων οργάνων του Ησυχαστηρίου. 

Αρθρο 33ο 

Εάν αδελφή τις οικειοθελώς αποχωρήσει του Ησυχα¬ 
στηρίου δεν γίνεται εκ νέου δεκτή εις αυτό ει μόνον εφ’ 
άπαξ μετ’ ειλικρινούς μετανεΐας και εφ’ όσον τούτο ήθελε 
εγκρίνει η πλειοιμηφία των τεσσάρων πέμπτων (4/5) των 
μελών της αδελφότητος του Ησυχαστηρίου δια μυστικής 
ψηφοφορίας. 

Β ΤΩΝ ΕΠΙΣΚΕΠΤΩΝ 
Αρθρο 34ο 

1. Ουδείς δύναται να εισέλθει εις την ιδιαιτέραν πτέρυ¬ 
γαν των κελλίων των αδελφών άνευ ειδικής εγκρίσεως της 
Ηγουμένης, 

2. Παραμονή και διανυκτέρευσις εις το Ησυχαστήριον 
απαγορεύεται, εκτός εάν πρόκειται περί προσώπου έχο- 
ντος σοβαρόν εργασίαν εις αυτό ή περί άλλων εξαιρετικών 
περιπτώσεων περί ών κρίνει και αποφασίζει η Ηγου¬ 
μένη. 

3. Εις πάντας του λαμβάνοντας άδειαν εισόδου ή παρα¬ 
μονής εν τω Ησυχαστηρίω επιβάλλεται η κόσμια και σεμνή 
περιβολή και η εις το άκρον ευπρεπής και ανάλογος προς 
την ιερότητα του τόπου συμπεριφορά. 

4. Δια την τήρησιν των ανωτέρω ευθύνεται η βυρωρός 
και ξεναγός του Ησυχαστηρίου. 

Άρθρο 35ο 

Το Ησυχαστήριον εορτάζει κατά την ογδόην Σεπτεμ¬ 
βρίου εορτήν του Γενεσίου της Υπεραγίας Δεσποίνης 
ημών Θεοτόκου, καθ’ ήν τελούνται και τα κτητορικά μνη¬ 
μόσυνα. 

Γ ΠΕΙΘΑΡΧΙΚΟΣ ΕΛΕΓΧΟΣ 
Άρθρο 36ο 

1. Τον πειθαρχικόν έλεγχον επί των αδελφών του Ησυ¬ 
χαστηρίου ασκεί κυρίως η Ηγουμένη μετά της Γερόντιας 
απαραιτήτως παρ' αυτής προεδρευομένης. 

2. Εφ’ όσον η εγκαλουμένη υπέπεσεν εις παράπτωμα 
επισύρον ποινήν οριστικής αποβολής εκ του Ησυχαστη¬ 
ρίου ή και βαρυτέραν ταύτης, τον πειθαρχικόν έλεγχον 
ασκεί η αδελφότης. 

3. Της επιβολής ποινής προηγείται λεπτομερής, άτυπος 
ή έγγραφος κατά την κρίσιν της Γ εροντίας, έρευνα και 
εξέτασις, διενεργουμένη παρά μέλους της Γ εροντίας ορι- 
ζομένου δι’ αποφάσεως αυτής, ως και απολογία της εγκα- 
λουμένης. 

4. Δια τας εκάστοτε πειθαρχικός παραβάσεις και τα πα¬ 
ραπτώματα τα διαπραττόμενα παρ' αδελφών του Ησυχα¬ 
στηρίου, επιβάλλονται αι ακόλουθοι ποιναί, συμφώνως 
προς τα κρατούντα εις το Άγιον Όρος Άθω θέσμια: α) 
Παραίνεσις και νουθεσία δις ενώπιον της Γ εροντίας και εν 
τυχόν μη συμμορφώσει άπαξ ενώπιον της αδελφότητος, 
συγκαλουμένης προς τούτο παρά της Ηγουμένης, β) κομ- 
βοσχοίνιο, γ) Παύσις από ί’^^νήματος, δ) Ακοινωνησία 
της κοινής τραπέζης, της υπαιτίου και απομόνωσις αυτής 
εν τω κελλίω της από δύο μέχρι τριάκοντα ημερών, ε) Έκ- 
πτωσις από του αξιώματος της επιτροπής από ενός μέχρι 
πέντε ετών, στ) Απώλεια της σειράς της κουράς και μετά- 
ταξις της υπαιτίου μοναχής εις κατωτέραν σειράν, οριζο- 
μένην παρά της Γ εροντίας, ζ) οριστική αποβολή της υπαι¬ 
τίου μοναχής εκ του Ησυχαστηρίου. 

4, Η επιβολή της ποινής της οριστικής αποβολής εκ του 

Ησυχαστηρίου αναφέρεται εις την εν άρθρω 2 του παρό¬ 
ντος πνευματικήν αρχήν προς έγκρισιν. Η επιβολή των λοι¬ 
πών αναφέρεται εάν κρίνεται τούτο αναγκαίον. 

5. Δια τα βαρύτατα κανονικά παραπτώματα επιλαμβάνε¬ 
ται το εκκλησιαστικόν ποινικόν Δικαστήριον ως προβλέπει 
ο νόμος (ήδη 5383/32). 

ΚΕΦΑΛΑΙΟ ΕΚΤΟ 

ΜΕΤΑΒΟΛΗ ΤΟΥ ΠΑΡΟΝΤΟΣ ΚΑΙ ΔΙΑΛΥΣΗ 
ΤΟΥ ΗΣΥΧΑΣΤΗΡΙΟΥ 

Άρθρο 37ο 

1. Ο παρών οργανισμός δύναται να μεταβληθεί κατά τας 
μη θεμελιώδεις διατάξεις αυτού μόνον τη συναινέσει των 
τεσσάρων πέμπτων του γενικού συνόλου των μελών της 
αδελφότητος. 

2. Αι θεμελιώδεις αυτού διατάξεις ουδέποτε και επ' ου- 
δενίλόγω μεταβάλλονται, αλλά παραμένουν εσαεί. θεμε¬ 
λιώδεις διατάξεις είναι αι αναφερόμεναι εις τον σκοπόν 
του Ησυχαστηρίου, εις το σύστημα διοικήσεως, εις τον 
τρόπον οικονομικής διαχειρίσεως και εις τον τρόπον και τα 
όργανα ελέγχου των οικονομικών αυτού. 

Άρθρο 38ο 

1. Το Ησυχαστήριον θεωρείται υφιστάμενον εν ενερ- 
γεία και λειτουργία και εάν μόνον μια αδελφή (μοναχή, δό¬ 
κιμος ή υποψήφια) εκ των μελών αυτού επιζή. Εις την πε- 
ρίπτωσιν ταύτην η απομένουσα αδελφή αντικαθιστά όλα 
τα όργανα διοικήσεως του Ησυχαστηρίου χωρίς δικαίωμα 
εκποιήσεως ακινήτων και μη αναλωτών κινητών. 

2. Αν δι’ οιονδήποτε λόγον εκλείψει και η τελευταία 
αδελφή του Ησυχαστηρίου, τούτο κατά ρητήν βούλησιν 
της αδελφότητος, δεν θεωρείται διαλελυμένον, αλλ’ 
απλώς τελούν εν διακοπαίς της λειτουργίας αυτου. Εν τη 
περιπτώσει ταύτη το Ησυχαστήριον διοικεΐται και εκπρο¬ 
σωπείται υπό των οργάνων διοικήσεως και εκπροσωπή- 
σεως της Ιεράς Αρχιεπισκοπής Αθηνών. 

Μετά πάροδον όμως πέντε ετών από της εκλείψεως 
της τελευταίας αδελφής, εάν δεν εμφανισθεί και εγκατα- 
βιώσει άλλη αδελφή, θεωρείται τούτο διαλελυμένον. 

5. Εν περιπτώσει διαλύσεως του Ησυχαστηρίου άπασα η 
κατά τον χρόνον της διαλύσεως υφισταμένη κινητή και 
ακίνητος περιουσία αυτού περιέρχεται κατά ρητήν βούλη- 
σιν της αδελφότητος εις την Ιερόν Αρχιεπισκοπήν Αθη¬ 
νών, η οποία αναλαμβάνει και την εκκαθάρισιν αυτής. 

ΚΕΦΑΛΑΙΟΝ ΕΒΔΟΜΟ 
ΜΕΤΑΒΑΤΙΚΑΙ ΔΙΑΤΑΞΕΙΣ 

Άρθρο 39ο 

1. Από τις ιδρύσεως του Ησυχαστηρίου (από κτήσεως 
υπ’ αυτού νομικής προσωπικότητος) και εφεξής επί τριε¬ 
τίαν, τα καθήκοντα της Η γουμένης θα ασκεί η εκ των ιδρυ- 
τριών Αναστασία θυγάτηρ θεοδώρου Ιωαννίδου. 

Ως μέλη της Γεροντίας κατά τον αυτόν χρόνον ορίζονται 
αι: Βασιλική Α. Καρανάση και Μαριάννα Α. Φιλήντρα. 

2. Άπασαι αι ανωτέρω ασκούν τα εν λόγω καθήκοντά 
των και αν δεν έχουν εν τω μεταξύ καρή μοναχοί, δεν δύ- 
νανται δε να παυθούν ει μη εάν σοβαρώς ασθενήσουν και 
καταστούν ανίκανοι σωματικώς και πνευματικώς δια την 
ενάσκησιν των καθηκόντων των ή υποπέσουν εις εξαιρέ- 
τως σοβαρόν παράπτωμα, περί ών αποφασίζει αμετακλή- 
τως η αδελφότης, συγκαλουμένη νομίμως παρά της Γ ερο¬ 
ντίας. 

3. Εντός μηνός από της συμπληρώσεως τριετίας από 
της αναγνωρίσεως του Ησυχαστηρίου η ως άνω προσω¬ 
ρινή Ηγουμένη υποχρεούται να διεξαγάγει εκλογάς συμ- 
φώνως προς τα οριζόμενα εις τα άρθρα 12, 13, 14 και 19 
του παρόντος. Των εκλογών τούτων συμμετέχουν άπασαι 


αι εν τω κοινοβίω εγκατεστημένοι κατά την ημέραν της 
εκλογής αδελφαί. 

Άρθρο 40ό 

Το Ιερό Ησυχαστήριον, έχει σφραγίδα κυκλική που φέ¬ 
ρει στο μέσον την μορφή της Παναγίας και κυκλικά τα 
γράμματα «Ιερόν Ησυχαστήριον η Παναγία των Βρυού- 
λων», 

Άρθρο 41 

Παν θέμα μη ρυθμιζόμενον εν τω παρόντι ρυθμίζεται 
βάσει των ιερών κανόνων κατά την μοναστικήν παράδοσιν 
αποφάσει της Γερόντιας. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 29 Ιανουάριου 1996 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΓΕΩΡΓΙΟΣ ΠΑΠΑΝΔΡΕΟΥ 

-4- 

Α ΠΟΦΑΣΕΙ Σ 

( 2 ) 

Τροποποίηση διατάξεων σχετικά με τη χρηματοδότηση 
βιοτεχνικών επιχειρήσεων από το «ειδικό κεφάλαιο» 
της απόφ. Ν.Ε. 197/11/78. 

(Συνεδρίαση 569/5.1,96, θέμα 1) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) την απόφαση Ν.Ε. 197/11/3.4,78 «περί ειδικών μέ¬ 
τρων χρηματοδότησης της βιοτεχνίας», όπως ισχύει, 
β) την ΠΔ/ΤΕ 1990/11.10.91, όπως ισχύει, (τελ. τρο- 
ποπ. απόφ. ΕΝΠΘ 548/22/29.11.94), 
γ) αιτήματα τραπεζών και υπομνήματα ενδιαφερομέ¬ 
νων, 

δ) το υφιστάμενα ύψος των αδιάθετων υπολοίπων του 
«ειδικού κεφαλαίου» για τη χρηματοδότηση της βιοτεχνίας 
από τις τράπεζες, αποφάσισε να τροποποιήσει τις διατά¬ 
ξεις των παραγράφων Α4, Δ2β και Δ2α, αντίστοιχα, της 
ΠΔ/ΤΕ 1990/11.10.91, όπως ισχύει, ως ακολούθως: 

1. Αυξάνονται από δρχ. 700.000.000 σε οκτακόσια 
εκατομμύρια δραχμές (δρχ. 800,000.000): 

α) το ανώτατο κατά επιχείρηση όριο του συνολικού ετή¬ 
σιου κύκλου εργασιών, που αποτελεί προϋπόθεση για τη 
χρηματοδότηση μικτών επιχειρήσεων από το «ειδικό κε¬ 
φάλαιο» της απόφ. ΝΕ 197/11/78, 
β) το ανώτατο όριο του μέσου κατά την τελευταία τριε¬ 
τία ετήσιου κύκλου εργασιών για το χαρακτηρισμό μιάς με¬ 
ταποιητικής επιχείρησης ως μικρομεσαίας. 

2, Αυξάνεται από δρχ. 160.000.000 σε εκατόν ογδόντα 
εκατομμύρια δραχμές (δρχ. 180.000.000) το ανώτατο 
κατά επιχείρηση όριο συνολικής χρηματοδότησης από το 
«ειδικό κεφάλαιο» της απόφ. ΝΕ 197/78. 

Κατά τα λοιπά οι διατάξεις της ΠΔ/ΤΕ 1990/11.10.91, 
όπως ισχύει, παραμένουν αμετάβλητες. 

Από τις διατάξεις της παρούσας δεν προκύπτει δαπάνη 
σε βάρος του κρατικού προϋπολογισμού. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη 0 Γραμματέας 

Ακριβές Αντίγραφο 
Αθήνα, 24 Ιανουάριου 1996 

Ο Γραμματέας 
Η. ΚΥΡΙΑΚΟΠΟΥΛΟΣ 

-♦- 

(3) 

Έγκριση ίδρυσης Υποκαταστήματος από την Τράπεζα 
Μακεδονίας Θράκης Α.Ε. στο Βουκουρέστι της Ρουμα¬ 
νίας. 

(Συνεδρίαση 569/5.1.96, θέμα 2) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Το από 11.10.94 (ΑΠ 13303) έγγραφο της Τράπεζας 
Μακεδονίας Θράκης Α.Ε., 

β) Το άρθρο 12 παράγρα. 1, του Ν. 2076/92 περί εγκα¬ 
τάστασης Ελληνικών Πιστωτικών Ιδρυμάτων σε τρίτες χώ¬ 
ρες. 

γ) Την από 7.4.95 (ΑΠ 14285) σχετική εισήγηση της Δ/ 
νσης της Γενικής Επιθεώρησης Τραπεζών της Τράπεζας 
της Ελλάδος, αποφάσισε να εγκρίνει την ίδρυση από την 
Τράπεζα Μακεδονίας Θράκης Α.Ε., ενός (1) υποκαταστή¬ 
ματος στο Βουκουρέστι της Ρουμανίας, με τους ακόλου¬ 
θους όρους και προϋποθέσεις: 

α) Η Τράπεζα Μακεδονίας Θράκης θα κοινοποιήσει 
στην Τράπεζα της Ελλάδος την έγκριση των εποπτικών 
αρχών της Ρουμανίας για τη λειτουργία του υποκαταστή¬ 
ματος. 

β) Πριν από την έναρξη λειτουργίας του υποκαταστήμα¬ 
τος θα πρέπει να γνωστοποιηθεί στην Τράπεζα της Ελλά¬ 
δος η ταυτότητα των προσώπων που θα είναι υπεύθυνα 
για τη διεύθυνση του υποκαταστήματος καθώς το οργανό¬ 
γραμμά του. 

Επίσης μέσα σε δεκαπέντε (15) ημέρες από την έναρξη 
λειτουργίας του ανωτέρω υποκαταστήματος, η τράπεζα 
θα την αναγγείλει στην Τράπεζα της Ελλάδος (Δ/νση: Νο¬ 
μισματικής Πολιτικής και Τραπεζικών Εργασιών και Γενι¬ 
κής Επιθεώρησης Τραπεζών) προσδιορίζοντας την ακριβή 
ταχυδρομική διεύθυνση του τόπου εγκατάστασής του. 

γ) Οιαδήποτε μελλοντική οικονομική στήριξη του υπό 
ίδρυση υποκαταστήματος από την Τράπεζα Μακεδονίας 
Θράκης ΑΕ (εγγυοδοσίες, καταθέσεις, κλπ) θα ανακοινώ¬ 
νεται εκ των προτέρων στην τράπεζα της Ελλάδος (Δ/νση 
Γ ενικής Επιθεώρησης Τ ραπεζών). 

δ) Κατά τα τρία πρώτα έτη της λειτουργίας του υποκα¬ 
ταστήματος, θα πρέπει να αποστέλλονται στην Τράπεζα 
της Ελλάδος (Δ/νση Γενικής Επιθεώρησης Τραπεζών) τα 
προβλεπόμενα στο από 643/22.12.93 έγγραφό της στοι¬ 
χεία, ανά εξάμηνο. 

Από την παρούσα απόφαση δεν προκαλείται δαπάνη σε 


βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές Αντίγραφο 
Αθήνα, 1 Φεβρουάριου 1996 

Ο Γ ραμματέας 
Η. ΚΥΡΙΑΚΟΠΟΥΛΟΣ 

-4- 

(4) 

Χορήγηση δανείων για την εξόφληση ληξιπροθέσμων και 
μη οφειλών από δάνεια που έχουν χορηγηθεί έναντι κα¬ 
ταθέσεων στεγαστικού ταμιευτηρίου. 

(Συνεδρίαση 569/5.1,96, θέμα 6) 

ΤΡΑΠΕΖΑ ΤΗΣ ΕΛΛΑΔΟΣ 
Η ΕΠΙΤΡΟΠΗ ΝΟΜΙΣΜΑΤΙΚΩΝ ΚΑΙ ΠΙΣΤΩΤΙΚΩΝ 
ΘΕΜΑΤΩΝ 

Αφού έλαβε υπόψη: 

α) Την ΠΔ/ΤΕ 1253/2.3.88, όπως ισχύει, που αφορά 
στους όρους λειτουργίας του στεγαστικού ταμιευτη¬ 
ρίου, 

β) Την απόφαση ΕΝΠΘ 507/7/27,8.92, όπως ισχύει, 
γ) το 57112/15,12.95 (ΑΠ 15296) έγγραφο της Εθνι¬ 
κής Κτηματικής Τράπεζας της Ελλάδος, 
δ) Τη σκοπιμότητα προσαρμογής του θεσμού του στε- 
γαστικού ταμιευτηρίου στις τρέχουσες συνθήκες στον το¬ 
μέα της στεγαστικής πίστης, αποφάσισε να συμπληρώσει 
την απόφαση ΕΝΠΘ 507/7/27,8.92, όπως ισχύει και να 
καθορίσει τα ακόλουθα: 

1. Επιτρέπεται στα πιστωτικά ιδρύματα, να χορηγούν 
στεγαστικά δάνεια με ελεύθερα διαπραγματεύσιμο επιτό¬ 
κιο καθώς και δάνεια έναντι καταθέσεων στεγαστικού τα¬ 
μιευτηρίου σύμφωνα με τις ισχύουσες διατάξεις για την 
εξόφληση ληξιπροθέσμων και άληκτων οφειλών από δά¬ 
νεια στεγαστικού ταμιευτηρίου σε δραχμές και σε συνάλ¬ 
λαγμα. 

2. Διευκρινίζεται ότι η ετήσια μεταβολή των υπολοίπων 
δανείων των ως άνω κατηγοριών θα λαμβάνεται υπόψη 
αθροιστικά για τον υπολογισμό του καθοριζόμενου στην 
παράγρ. γτης απόφασης ΕΝΠΘ 507/7/27.8.92 ανωτάτου 
ορίου (20%). 

Κατά τα λοιπά οι διατάξεις της απόφασης ΕΝΠΘ 507 Π / 
27.8,92, όπως ισχύει, παραμένουν αμετάβλητες. 

Από τις διατάξεις της παρούσας απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Γραμματέας 

Ακριβές Αντίγραφο 
Αθήνα, 1 Φεβρουάριου 1996 

Ο Γ ραμματέας 
Η. ΚΥΡΙΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



